На основу члана 56. став 1. тачка 1. Статута Града Ниша („Службени лист Града Ниша“, број 88/2008, 143/2016 и 18/2019), члана 72. став 1. Пословника о раду Градског већа Града Ниша („Службени лист Града Ниша” број 1/2013, 95/2016, 98/2016, 124/2016, 144/2016 и 117/2020) и члана 12. став 2. Правилника о поступку припреме, израде и доставе материјала („Службени лист Града Ниша", број 125/2008),

Градско веће Града Ниша, на седници од 09.12.2021. године, доноси

**Р Е Ш Е Њ Е**

 **I** Утврђује се Предлог одлуке o буџету Града Ниша за 2022. годину.

**II** Предлог одлуке о буџету Града Ниша за 2022. годину, доставља се председнику Скупштине Града Ниша ради увршћивања у дневни ред седнице Скупштине Града.

**III** За представнике предлагача по овом предлогу на седници Скупштине Града Ниша, одређују се: Нина Илић, вршилац дужности начелника Градске управе за финансије, Владислава Ивковић, помоћница Градоначелнице, Марина Живуловић Петровић, помоћница Градоначелнице, Виолета Тесла, из Канцеларије за локални економски развој, Ружица Ђорђевић вршилац дужности начелника Градске управе за имовину и одрживи развој, Миљан Ћирковић, вршилац дужности начелника Градске управе за друштвене делатности, Ненад Николић, вршилац дужности начелника Градске управе за комуналне делатности и инспекцијске послове, мр Мирољуб Станковић, вршилац дужности начелника Градске управе за грађевинарство и Марина Јанковић, вршилац дужности начелника Градске управе за органе Града и грађанска стања.

Број: 1486-1/2021-03

У Нишу, 09.12.2021. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**